text: Stemmesluger forlader kamppladsen
  06 november 2013 kl. 10.44
  Kampen om borgmesterposten i Aabenraa er hård. Tove Larsen (S) trækker sig tilbage, og hun efterlader masser af ledige stemmer.
  Kampen står mellem Povl Kylling Petersen (S) og Thomas Andresen (V).
  Ved kommunalvalget i 2009 fik Tove Larsen 8.416 stemmer. Mere end hver fjerde vælger stemte på hende.
  Tove Larsen har været borgmester i Aabenraa i otte år. Hun var også borgmester i den tidligere Rødekro Kommune. Som borgmester er hun ikke typen, der gemmer sig på borgmesterkontoret. Hun har altid været synlig ved alle store og små begivenheder i kommunen.
  Oprindelig var hun teknisk assistent i det tidligere Sønderjyllands Amt, men siden 1982 har kommunalpolitik fyldt det meste af hendes liv.
  Nu går Tove Larsen på pension som 65-årig.
  TV SYD sender onsdag aften valgdebat fra Aabenraa i 19.30-udsendelsen på TV 2 og TV SYD kanalen.
  
  Se hvordan du deltager i debat som publikum eller direkte hjemmefra via Twitter her
  